(Bali trip มื้อที่ 12) 
ถ้าอยากติดตามว่าไปทานที่ไหนบ้างในบาหลี ตามใน saved list ได้ครับ

ร้านอาหารนี้อยู่ใกล้โรงแรม Kamuela Villas and suite ที่ Cemara beach, Sanur แหล่งท่องเที่ยวของนักท่องเที่ยวและโรงแรมต่างๆ ใครไม่อยากทานอาหารโรงแรม แต่อยากนั้งริมทะเล เชิญทางนี้เลยครับ ร้านนี้และหลายๆร้านในบริเวณ บรรยากาศดีมาก ทานอาหารใต้ต้นไม้ใหญ่ บนทรายนุ่มๆ ระหว่างรออาหารถ้าน้ำลด ก็ไปเดินบนหาดได้ ชมสาหร่าย:-) 

Sate Lilit (IDR 59k ประมาณ 180 บาท) เป็นไก่บดใส่มะพร้าวขูด ปรุงรสแล้วนำไปย่างด้วยการพันบนก้านตะไคร้ 
ทำให้หอมทั้งตะไคร้และมะพร้าว ทานกับหัวหอมแดง และพริกซอย เสริฟพร้อมข้าวสวยสามเหลี่ยม แบบบาหลี

Ikan Goleng Dabu-Dabu (IDR 59k ประมาณ 180 บาท) เป็นปลาเก๋าหมักแล้วทอดกรอบ ราดด้วยซอส Dabu Dabu เหมือนเปรี้ยวหวาน แต่ใส่มะเขือเทศและพริกสดเข้าไป ทานกับผักและข้าวสวย 

อาหารจานเด็ด: Sate Lilit 

คะแนนตามหัวข้อ:
<บรรยากาศ> 8/10 บรรยากาศริมทะเล
<รสชาติ> 7/10 
<บริการ> 7/10
<ความเร็ว> 4/10 อาหารช้ามาก
<ความคุ้มค่า> 6/10

สามดาวครับ แต่ไก่สะเต๊ะอร่อยมากครับ
 
หมายเหตุ:
การวิจารณ์นี้เป็นความเห็นส่วนตัวครับ คนเราชอบไม่เหมือนกัน ถ้าวิจารณ์ไม่ถูกใจก็โปรดให้อภัยนะครับ คิดว่าเป็นความเห็นหนึ่งนะครับ จะได้ชนะคู่แข่งได้ เพราะเดี๋ยวนี้ร้านอาหารเยอะมากๆครับ เอาใจช่วยครับ